
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 63
                                                             din 28 aprilie 2016
                    privind încetarea de drept a mandatului de consilier local al  domnului Sîrbu Ioan - Iulian


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10.897/20.04.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând demisia depusă de domnul consilier local Sîrbu Ioan - Iulian şi înregistrată la registratura generală a Municipiului Sighişoara sub nr. 10.660/18.04.2016, prin care face cunoscută intenţia sa de încetare a mandatului de consilier local, prin demisie, începând cu data de 16.04.2016;
Ţinând cont de demisia depusă şi înregistrată la registratura generală a Municipiului Sighişoara sub nr. 10.660/18.04.2016, de către domnul consilier local Sîrbu Ioan - Iulian, sens în care, se impune a se constata încetarea de drept a mandatului de consilier local al acestuia şi a se lua act de vacanţa locului de consilier local, astfel rămas vacant, ca urmare a demisiei acestuia;

Având în vedere prevederile art. 9 alin. (2) lit.“a”, alin. (3), coroborate cu cele ale art. 12 alin. (1) şi alin. (2) din Legea nr. 393/2004 privind Statutul aleşilor locali, cu modificările şi completările ulterioare; 

Luând în considerare şi prevederile art. 71 din Regulamentul de organizare şi funcţionare al Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012;

Având în vedere Referatul constatator, înregistrat cu nr. 10.898/20.04.2016, prin care se propune să se ia act şi să se constate încetarea de drept a mandatului de consilier local al domnului Sîrbu Ioan - Iulian, precum şi să se declare vacant locul acestuia de consilier local, îndeplinindu-se prevederile legale în acest sens;
În temeiul prevederilor art. 36 alin. (1) şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                                                                                                                     HOTĂRĂŞTE:


Art. 1.
Ia act de încetarea de drept a mandatului de consilier local al domnului Sîrbu Ioan - Iulian, ca urmare a demisiei acestuia şi constată încetarea de drept a mandatului de consilier local al domnului Sîrbu Ioan - Iulian, ca urmare a demisiei acestuia.
Art. 2.
Se declară vacant mandatul de consilier local deţinut de domnul Sîrbu Ioan - Iulian.

Art. 3.
Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Secretarul municipiului şi Serviciul Administraţie publică locală.

Art. 4.
Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Administraţie publică locală;
  1 ex. Partidul Uniunea Independentă pentru Sighişoara (U.I.P.S.); 
  1 ex. Domnul Sîrbu Ioan - Iulian.
  9 ex. 

 B.A.
